प्रभु के ऐश्वर्य के दर्शन हृदय में होते ही प्रभु के प्रति लगाव बढने लगता है, प्रेम बढने लगता है । इसी लगाव और प्रेम का दुसरा नाम भक्ति है । इतने सामर्थ्‍यवान प्रभु मात्र और मात्र भक्ति के बल पर ही तत्‍काल हमारे बन जाते हैं । भक्ति ही वह एकमात्र साधन है जो इतने ऐश्वर्यवान, सामर्थ्‍यवान प्रभु के नजदीक हमें पहुँचा देती है । कितना फर्क है प्रभु और हमारे में - प्रभु इतने ऐश्वर्यवान, सामर्थ्‍यवान और हम इतने साधारण । फिर भी भक्ति जीव और "शिव" का मिलना करवा देती है ।